חוסמסה

שמאל|ממוזער|250px|חוסמסה מכיוון רחוב דוד אלעזר (מבט ממערב)
250px|ממוזער|שמאל|חוסמסה - 1937
[שמאל|ממוזער|250px|[זחלילית אוניברסלית בחוסמסה]]
**חוּסַמסָה** הוא מבנה בסגנון הבינלאומי בצורת מצודה השוכן בליבם של חורש וגן על גבעה קטנה בעיר חולון. המצודה קרויה ככל הנראה על-שמה של אדמת חוסמס, שמה הערבי של שכבת קרקע באדמות מישור החוף.

מוזיאון חוסמסה "יד להגנה" חולון, הוכר כאתר מורשת על ידי המועצה לשימור אתרי מורשת בישראל ועל ידי תוכנית ציוני דרך.

## היסטוריה
השטח עליו ניצב המבנה, שהיה מוקף חולות, נרכש בשנת 1934 מערבים מקומיים על ידי יעקב מירנבורג ושמעון יעבץ, בעלי בנק "אַגְרוֹבַּנְק". הם הקימו במקום את המבנה בן שתי הקומות בצורת מצודה שלה מגדל. המבנה שימש כבית באר ומהקמתו ועד שנת 1948 שימש כמקום לאתר אימונים של ההגנה. במקום נערכו אימוני נשק, שדאות, קשר, עזרה ראשונה, קפא"פ ועוד, ובהם השתתפו אלפי מתאמנים. הבאר והחורשה שימשו כ"סליק" לנשק. שומר הבאר, מרדכי יגאֵל, גר בקומה השנייה.

במלחמת העצמאות שימשה חוסמסה כנקודת תצפית ואיתות מורס, הליוגרף ודגלים, וכתחנה בדרך הביטחון אשר עברה מתל אביב לירושלים ולנגב. הבאר שימשה כמקור מים עד שנת 1995 לערך.

לאחר מלחמת העצמאות ננטש האתר מכיוון ששוב לא היה בו צורך ומשום שהאזור בו שכן לא היה מאוכלס.

### הקמת המבנה
המהנדס סניה סירקין מונה לתכנן את המבנה שהוקם מעל באר המים שבאתר חוסמסה וללוות את תהליך הקמתו. המבנה נועד לשמש לשלוש מטרות:
# קומת הקרקע נועדה להכיל את המשאבה ששאבה את המים מהבאר והזרימה אותם בצינורות אל בתי שכונת אגרובנק.
# הקומה השנייה הכילה את דירת המגורים של שומר הבאר שפיקח על פעולתה התקינה.
# מגדל התצפית שהכיל מאגר מים אליו נשאבו מי הבאר.

### נטיעת הגן
שלמה אברהמי, הגנן שנטע את העצים הראשונים בחוסמסה, סיפר על הדרך בה נוצר הגן:

שטח הגן שניטע בשנות השלושים היה חמישה דונם. בשנות השמונים, כחלק מהכשרתה של חוסמסה כמוזיאון "יד ההגנה", הורחב הגן לשטח של שמונה דונמים.

### ראשית פעילות האימונים בחוסמסה
"אבנר", אחד ממפקדי ההגנה, סיפר בזיכרונותיו על הימים הראשונים של האימונים באתר חוסמסה:

## המוזיאון
בשנות השמונים, כשהתפתחה שכונת קריית שרת מערבה, הוחלט להפוך את המקום הנטוש לגן ולמוזיאון. במהלך עבודות הכנת הגן, נתקל אחד הדחפורים במתקן להסתרת אמצעי לחימה ששימש כמחבוא לכלי נשק בתקופת המלחמה. בשנות התשעים היו הגן והמוזיאון לאתר פופולרי, ובקיץ נהוג היה לערוך קונצרטים בגן ולקיים הפעלות שונות במוזיאון. בתחילת שנות האלפיים החלה לרדת הפופולריות של הגן בעיקר עקב בניית גנים חדשים בעיר והמתחם החל לסבול מהזנחה ומוונדליזם.

בשנת 2004 המוזיאון נסגר לשם ביצוע עבודות תחזוקה. הוא נפתח מחדש רק לאחר חמש שנים באוקטובר 2009, לאחר ששיפוץ המבנה הסתיים, והוא קרוי "מוזיאון חוסמסה - יד להגנה". במקום תצוגה אודות פעילות ההגנה בחולון בתקופת מלחמת העצמאות, ונערכות בו הרצאות, סיורים ופעילויות. בגן שסביב למבנה פזורים סליקים, מרגמת דוידקה שנוסתה במקום, מרגמה, שריונית ושלטי הדרכה.

ביקור במוזיאון חוסמסה מאפשר למבקרים לחוות את רוח התקופה, באמצעות סיור פעיל הכולל חיפוש סליקים, הפעלת מכשירי מורס וסמפור, גילוי תוואי דרך הביטחון באמצעות משחק אינטראקטיבי ומצגת אורקולית. למוזיאון תוכניות הדרכה לתלמידי בתי ספר בגילאים שונים וכן, לקהל הרחב.

## בתרבות
המחזאי חיים נגיד כתב מחזה על ראשיתה של העיר חולון, בשם "פיקניק בחוסמסה". בדצמבר 1989 עלה המחזה בתיאטרון הקאמרי.

## תיאור אתר חוסמסה
### הגן הציבורי שסביב אתר הבאר
השטח הגדול שסביב בית הבאר של חוסמסה עוצב כגן ציבורי מיד עם רכישת המקום בשנת 1934, תוך שילוב מגוון גדול של עצים וצמחים מסוגים שונים. עם הכשרת המקום כחלק מן המוזיאון לפעילות ההגנה בחולון רוכזו בגן אמצעים שונים הממחישים את מצב הביטחון בימי המדינה שבדרך. דגש מיוחד ניתן להצגתם של מתקני ה"סליק", שאחד מהם התגלה בשטח הגן ונותר במקומו המקורי, ואילו האחר שימש את אנשי שכונת מולדת והובא למקום כמוצג מוזיאוני.

חלקם של כוחות המנדט הבריטי מומחש באמצעות כלי הרכב המשוריין ששימש את הבריטים והפך לסימן ההיכר שלהם בארץ ישראל. המשוריין המוצג בגן נלקח שלל מהצבא המצרי במהלך מבצע קדש, הועבר על ידי צה"ל לתצוגה בקיבוץ נחשונים, ונתרם על ידי הקיבוץ למוזיאון חוסמסה.



קובץ:Husmasa 101.JPG|הכניסה לגן מכיוון מערב
קובץ:Husmasa 102.JPG|הסליק שהתגלה סמוך לכניסה המערבית לגן
קובץ:Husmasa 103.JPG|שלט ההסבר של הסליק שהתגלה סמוך לכניסה המערבית לגן
קובץ:Husmasa 110.JPG|מבט אל תוך הגן והשביל המוביל לעבר בית הבאר
קובץ:Husmasa 111.JPG|פסל "המתאמנים בחולות", מעשה ידיהם של תלמידי בית הספר אורט בתל גיבורים. הפסל נוצר בהדרכת המורים שלמה כץ ולוי גמליאל.
קובץ:Husmasa 112.JPG|השלט לצד פסל "המתאמנים בחולות".
קובץ:Husmasa 120.JPG|מבט דרומה ממרומי הגבעה לעבר הגן
קובץ:Husmasa 121.JPG|שריונית נושאת ברן המוצגת בגן
קובץ:Husmasa 122.JPG|שלט הסבר המוצג לצד השריונית
קובץ:Husmasa 123.JPG|מבט לעבר חזית השריונית
קובץ:Husmasa 125.JPG|סליק שהתגלה בשכונת מולדת והובא לתצוגה בגן
קובץ:Husmasa 126.JPG|השלט המותקן על הסליק משכונת מולדת



אתר חוסמסה, ששכן מבודד בלב שטח החולות, אפשר לאנשי ההגנה לקיים בו אימונים באש חיה, כולל בחינה של כלי נשק כבדים, מבלי לחשוש להפתעה מצד הכוחות הבריטיים. כלי הנשק שיוצרו על ידי התעשייה הצבאית המחתרתית של ההגנה הובאו אל אתר חוסמסה ונבחנו בה תוך שימוש בתחמושת חיה. תפקידו זה של אתר חוסמסה ממוחש למבקרים באמצעות הצגה של שני כלי הנשק הכבדים ביותר שייצרה ההגנה, מרגמת ה"דוידקה" ומרגמה 81 מ"מ.



קובץ:Husmasa 130.JPG|מבנה הבאר הניצב במרומי הגבעה שבמרכז הגן
קובץ:Husmasa 140.JPG|כלי הנשק המוצגים בגן שממערב למבנה הבאר
קובץ:Husmasa 141.JPG|מרגמה מסוג "דוידקה"
קובץ:Husmasa 142.JPG|השלט המותקן לצד מרגמת ה"דוידקה"
קובץ:Husmasa 143.JPG|מרגמה 81 מ"מ
קובץ:Husmasa 144.JPG|השלט המותקן לצד המרגמה
קובץ:Husmasa 150.JPG|עץ השקמה הנטוע ממזרח לבית הבאר



### מבנה הבאר
בית הבאר מהווה את לבו של אתר חוסמסה, ונועד במקור להגן על מקור המים של שכונת אגרובנק. המבנה נמצא בבעלות עיריית חולון, למעט הבאר השייכת לחברת מקורות. בצדו המערבי של המבנה נמצאת הכניסה אל הבאר, בעוד שהכניסה אל המוזיאון נמצאת בצדו המזרחי של המבנה.



קובץ:Husmasa 200.JPG|החזית המעוגלת של מבנה הבאר
קובץ:Husmasa 210.JPG|צדו המערבי של הבניין
קובץ:Husmasa 211.JPG|הכניסה אל הבאר
קובץ:Holon Hussamssa Well P1220351.JPG|מבט אל תוך הבאר
קובץ:Husmasa 212.JPG|שלט הנצחה לאוסטר זליג
קובץ:Husmasa 220.JPG|פתח הכניסה למוזיאון בצדו המזרחי של הבניין
קובץ:Husmasa 221.JPG|השלט לצד פתח הכניסה למוזיאון



## תיאור מוזיאון חוסמסה
מוזיאון חוסמסה מתפרס על שתי קומות של מבנה הבאר, ועל חדר המדרגות המקשר ביניהן.

### קומת הקרקע
קומת הקרקע של המוזיאון מוקדשת להצגת נושא האימונים של חברי ההגנה בחולון.



קובץ:Husmasa 300.JPG|מראה כללי של התצוגה בקומת הקרקע
קובץ:Husmasa 301.JPG|שלט "חוסמסה - אתר אימונים"
קובץ:Husmasa 302.JPG|פסל מתכת המציג את המתאמנים היוצאים מסביבתם הטבעית
קובץ:Husmasa 303.JPG|שלט הבכר על תולדות מבנה חוסמסה
קובץ:Husmasa 304.JPG|שלט הנצחה ליוסף צדוק



#### גלוי ונסתר בתצוגת המוזיאון
כחלק מן התפיסה של הצגת הפעילות החשאית של המחתרת באתר חוסמסה, נבנתה התצוגה בצורה מורכבת כך שהמבקר ייחשף בהדרגה הן למעטה הגלוי של הפעילות הלגיטימית במקום והן לרבדים העמוקים יותר של הפעילות הסמויה. תצוגת כלי הנשק, לשם דוגמה, מוצגת מאחורי קיר עץ עם חורי הצצה המאפשרים למבקר לראות אותם רק באופן חלקי, ברחבי התצוגה מוסתרים סליקים עם מסרים סמויים ועם חפצים "אסורים", התמונות המודפסות על לוחות התצוגה מסתירות מאחוריהן את הסיפור האמיתי של המתרחש בתמונה.


קובץ:Husmasa 310.JPG|מסתור הנשק בקיר הדרומי של החדר
קובץ:Husmasa 311.JPG|התמונה עם חורי ההצצה
קובץ:Husmasa 312.JPG|מבט מבעד לחור ההצצה אל כלי הנשק המוסתרים
קובץ:Husmasa 320.JPG|מבט כללי על התצוגה בחדר
קובץ:Husmasa 321.JPG|מודל של בית בשכונת קריית עבודה
קובץ:Husmasa 322.JPG|חלון הבית עם תריסים סגורים
קובץ:Husmasa 323.JPG|חלון הבית עם תריסים פתוחים - מציג את תושבי השכונה
קובץ:Husmasa 324.JPG|הסליק שמאחורי חלון הבית ובו מוסתרים סודות הביטחון
קובץ:Husmasa 325.JPG|מפת עמדות ההגנה בחולון מוסתרת בסליק
קובץ:Husmasa 326.JPG|רימון יד המוסתר בסליק
קובץ:Husmasa 330.JPG|את התצוגה מלווה סולם הזמן של אירועי התיישבות והגנה
קובץ:Husmasa 331.JPG|אימונים גלויים של כוחות הביטחון לצד פעילות במסתור
קובץ:Husmasa 332.JPG|עששית תמימה למראה
קובץ:Husmasa 333.JPG|המידע המוסתר בחלקה העליון של העששית
קובץ:Husmasa 334.JPG|סמל חזית חמש של ההגנה המוסתר בעששית
קובץ:Husmasa 340.JPG|התצוגה העוסקת באימונים משקפת מספר רבדים בפעילות ההגנה בחוסמסה
קובץ:Husmasa 341.JPG|ברובד הגלוי יוצאים הנערים לפעילות בתנועת נוער
קובץ:Husmasa 342.JPG|דרך התצוגה ממחישה את הרובד הסמוי של הפעילות
קובץ:Husmasa 343.JPG|ברובד הסמוי מפורטת העדות אודות האימונים שהתבצעו במחתרת
קובץ:Husmasa 350.JPG|מפעלי התעשייה של חולון השתלבו באימוני היחידות הגלויות
קובץ:Husmasa 351.JPG|מפעלי התעשייה השתלבו גם בפעילות המחתרתית



### חדר המדרגות
לאורך חדר המדרגות, המוביל את המבקר בין שתי קומות התצוגה של המוזיאון, שולבו מוצגים ושלטים הממחישים את האווירה הביטחונית של ימי טרום הקמת המדינה. בין המוצגים ניתן למנות דוגמה לסליק ששימש להסתרת נשק, ושקי חול ששימשו להגנת בתי התושבים מפני כדורי הצלפים שנורו עליהם.



קובץ:Husmasa 400.JPG|מראה כללי של חדר המדרגות
קובץ:Husmasa 410.JPG|קומת הקרקע - שלטי הדרכה
קובץ:Husmasa 411.JPG|קומת הקרקע - שבועת ה"הגנה"
קובץ:Husmasa 420.JPG|קומת הביניים - מראה כללי
קובץ:Husmasa 421.JPG|קומת הביניים - שלט הדרכה
קובץ:Husmasa 430.JPG|קומה שנייה - מראה כללי
קובץ:Husmasa 431.JPG|קומה שנייה - חוסמסה כתחנה בדרך הביטחון



### הקומה השנייה
הקומה השנייה של מוזיאון חוסמסה מוקדשת לפועלם של הלוחמים שתרמו להגנה ולביטחון של חולון, הן במהלך תקופת המאורעות והן בזמן מלחמת העצמאות. כל אחת מארבע פינות חדר התצוגה מדגישה היבט שונה של פעולת אנשי הביטחון:
# פעילותם של הנוטרים במהלך תקופת המאורעות.
# המלחמה על הדרכים בתקופת המאורעות ובתקופת מלחמת העצמאות.
# מעורבותה של חולון במלחמת העצמאות, בדגש על הקרב לכיבוש תל א-ריש.
# פעילותם של אנשי הקשר שאתר חוסמסה היווה את אחת מנקודות המפתח בפעילותם.

שני צילומי אוויר גדולים מציגים את הנוף היישובי סביב העיר חולון במהלך שנות הארבעים, וממחישים את מיקומה המבודד של חוסמסה בלב אזור החולות שמדרום לחולון.



קובץ:Husmasa 500.JPG|מראה כללי של חדר התצוגה בקומה השנייה
קובץ:Husmasa 501.JPG|צילום אוויר על החלון המזרחי
קובץ:Husmasa 502.JPG|צילום אוויר על החלון המערבי
קובץ:Husmasa 510.JPG|הנוטרים - כוח ההגנה החוקי של חולון
קובץ:Husmasa 520.JPG|המלחמה על הדרכים
קובץ:Husmasa 521.JPG|ידיעות ביטחוניות
קובץ:Husmasa 530.JPG|מבצע חמץ
קובץ:Husmasa 531.JPG|קרב תל א-ריש
קובץ:Husmasa 532.JPG|פסל של לוחמת ההגנה
קובץ:Husmasa 540.JPG|פעילות הקשר בחוסמסה
קובץ:Husmasa 541.JPG|המברק שנשלח בתום הקרבות בחולון



#### חיי היום יום של אנשי חולון בזמני מלחמה ומאורעות
התצוגה במוזיאון מבקשת להדגיש כי גם בזמני מתח וקשיים ביטחוניים המשיכו התושבים לקיים את שגרת יומם, תוך שהם נהנים ככל הניתן מחיי תרבות עשירים שכללו הצגות והרצאות. המערכת הרפואית דאגה לשמירה על היגיינה ציבורית ומניעת מחלות, והמערכת הכלכלית השתדלה לספק את צורכי המזון של האוכלוסייה תוך הנהגת תנאי קיצוב וחלוקה שוויונית של המזון הקיים. לצד פעילות השגרה נדרשו התושבים גם להתמודד עם הקשיים שנבעו מן המצב הביטחוני, דוגמת קיום אזכרות לנופלים במערכה.

חפצים ופריטי לבוש מקוריים שנתרמו למוזיאון על ידי חברי ארגון ההגנה בחולון משלימים את התצוגה וממחישים את רוח התקופה.



קובץ:Husmasa 550.JPG|מודעות המאיירות את רוח התקופה תלויות על עמודי העץ
קובץ:Husmasa 551.JPG|חיי תרבות בצל המלחמה
קובץ:Husmasa 552.JPG|חלוקת מזון בקיצוב
קובץ:Husmasa 553.JPG|מניעת מחלות
קובץ:Husmasa 554.JPG|הרצאה אקדמאית של ד"ר ליבוביץ
קובץ:Husmasa 555.JPG|אזכרה לנופלים בקרב
קובץ:Husmasa 560.JPG|ביגוד מקורי
קובץ:Husmasa 561.JPG|ביגוד מקורי
קובץ:Husmasa 562.JPG|ביגוד מקורי



#### דרך הביטחון
אחד ממרכיבי הביטחון החשובים ביותר עימם נאלצו התושבים להתמודד הייתה המלחמה על הדרכים, ועל היכולת להמשיך ולנוע בין היישובים היהודיים. דרך הביטחון, שיצאה מתל אביב והובילה דרך חולון אל יישובי הדרום, היוותה את אחד החלקים החשובים ביותר ביכולת העמידה של היישוב היהודי. המוזיאון ממחיש את חשיבותה של הדרך תוך הצגת העמדות שהבטיחו את בטיחות הנסיעה בה, וכלי הרכב עמוסי האספקה שנסעו עליה בדרכם ליישובים הנצורים בדרום יהודה ובירושלים. שרידי דרך הביטחון, שחלקם עדיין קיימים ברחבי העיר חולון, מוצגים גם הם וממחישים את האמצעים הדלים שעמדו לרשות הלוחמים בזמן הקמתה.

המבקרים במוזיאון מוזמנים לתרגל את האיתות באמצעות דגלים וזאת כאמצעי המחשה לתפקידם החשוב של אנשי הקשר אשר אפשרו לתאם את מעבר שיירות האספקה לאורך דרך הביטחון.



קובץ:Husmasa 570.JPG|הכניסה לתצוגת דרך הביטחון
קובץ:Husmasa 571.JPG|תצוגת דרך הביטחון
קובץ:Husmasa 572.JPG|העמדות לאורך דרך הביטחון
קובץ:Husmasa 573.JPG|השיירות שנסעו בדרך הביטחון
קובץ:Husmasa 574.JPG|חלקים ששרדו מדרך הביטחון
קובץ:Husmasa 580.JPG|תרגול איתות בדגלים



## לקריאה נוספת
* איציק מידן, **חוסמסה - יד להגנה, סיפורו של אתר**, החברה להגנת הטבע, 1987.
* יעקב שקולניק, **חוסמסה - נוה בחולון**, מוסף טיולים "לצאת מהבית".
* איציק עזרא, **מנהרת הזמן**, שקמה בת ים, גיליון 1186, 23 בספטמבר 2009.

## קישורים חיצוניים

* 
* מוזיאון חוסמסה - יד להגנה, באתר האינטרנט של עיריית חולון
* חוסמסה, באתר המועצה לשימור אתרי מורשת בישראל
* המוזיאון והארכיון לתולדות חולון - אתר הקטלוג המקוון
* תוכנית מתאר מקומית חולון 2030 - פרק 10 :חולון - שימור המורשת הבנויה, יולי 2012

## הערות שוליים

קטגוריה:בסיסי ההגנה
קטגוריה:חולון: מוזיאונים
קטגוריה:מלחמת העצמאות
קטגוריה:חולון: מבנים
קטגוריה:ישראל: מגדלי מים
קטגוריה:אתרי מורשת במחוז מרכז
קטגוריה:הסגנון הבין-לאומי בארץ ישראל
קטגוריה:בנייה ופיתוח בתקופת המנדט